અમદાવાદ: સેટેલાઈટ ગેંગરેપ કાંડની પીડિતાએ ક્રાઈમ બ્રાન્ચના જેસીપી જે કે ભટ્ટ સામે કરેલા ગંભીર આક્ષેપો બાદ આજે અમદાવાદ પોલીસ કમિશનર એ કે સિંહે પત્રકાર પરિષદ યોજી હતી. જેમાં તેમણે પીડિતાએ ક્રાઈમ બ્રાન્ચ પર લગાવેલા આરોપોને ગંભીર જણાવતા કહ્યું કે, તેઓ પીડિતા અને તેના પરિવારનો વિશ્વાસ સંપાદન કરવા પૂરતો પ્રયાસ કરશે. સાથે જ તેમણે કહ્યું કે, આ કેસની દિલ્હીના નિર્ભયા કેસ સાથે સરખમાણી કરવી યોગ્ય નથી. તેમણે કહ્યું કે, દિલ્હીના કેસમાં આરોપીઓ અજાણ્યા હતા, જ્યારે આ કેસમાં બે આરોપીઓ પીડિતાના પૂર્વ પરિચિત હતા. જોકે, તેમણે કહ્યું કે, રિલેશનશિપમાં ક્રાઈમ નથી થતો તેવો તેમનો કહેવાનો અર્થ નથી. સિંહે કહ્યું કે, ગુજરાત પોલીસ મહિલાઓની સુરક્ષ માટે પ્રતિબદ્ધ છે અને આ કેસમાં જે સત્ય હશે તે બહાર લાવવામાં આવશે. આ પત્રકાર પરિષદમાં સીપીની સાથે ક્રાઈમ બ્રાન્ચના જેસીપી જે કે ભટ્ટ પણ હાજર રહ્યા હતા.